b'\n_START_ARTICLE_\nErnesto Laclau\n_START_SECTION_\nBiografia\n_START_PARAGRAPH_\nDespr\xc3\xa9s del cop d\'estat de 1955 a l\'Argentina, va ser ajudant del soci\xc3\xb2leg Gino Germani i creador, junt amb Jos\xc3\xa9 Luis Romero, de la mat\xc3\xa8ria Historia Social a la facultat de Filosofia i Lletres de la Universitat de Buenos Aires. Va estudiar hist\xc3\xb2ria a la Universitat de Buenos Aires, on es va graduar el 1964. Des de 1969 es va establir a Regne Unit, on va rebre una beca per estudiar amb Eric Hobsbawm. Finalment es va doctorar a la Universitat d\'Essex._NEWLINE_Durant els anys 60 dirig\xc3\xad les revistes Izquierda Nacional i Lucha Obrera, lligades al Partido Socialista de Izquierda Nacional. Va donar nombroses confer\xc3\xa8ncies en universitats dels Estats Units, Llatinoam\xc3\xa8rica, Europa i \xc3\x80frica._NEWLINE_Des de 1986 es va exercir com a professor de Teoria Pol\xc3\xadtica a la Universitat d\'Essex, on va fundar i va dirigir durant molts anys el programa de postgrau en Ideologia i An\xc3\xa0lisi del Discurs, aix\xc3\xad com el Centre d\'Estudis Te\xc3\xb2rics de les Humanitats i les Ci\xc3\xa8ncies Socials. El programa de postgrau ha servit de marc de recerca adequat per al desenvolupament d\'un tipus diferent de l\'an\xc3\xa0lisi del discurs, que es basa en la teoria postestructuralista (especialment l\'obra de Jacques Lacan, Foucault, Jacques Derrida i Roland Barthes) amb la finalitat d\'articular les an\xc3\xa0lisis innovadores dels fen\xc3\xb2mens pol\xc3\xadtics concrets (identitats, discursos i hegemonies). Aquesta orientaci\xc3\xb3 te\xc3\xb2rica i anal\xc3\xadtica es va construir a la "Escola de Essex de l\'an\xc3\xa0lisi del discurs"._NEWLINE_En els darrers anys es mostr\xc3\xa0 proper a la Confederaci\xc3\xb3n Socialista Argentina i llurs dirigents. El dia 13 d\'abril del 2014 va morir a Sevilla, als 78 anys. La seva companya, durant m\xc3\xa9s de 30 anys, va ser la polit\xc3\xb2loga belga Chantal Mouffe.'